
DR 30.6.2011  

 

49 

Kelompok mana yang mewakili mereka ini? Oleh sebab itu sasaran utama mesti 
jelas, kuasa Menteri keterlaluan, kuasa Menteri kuasa pembatal, kuasa Menteri kuasa 
melantik... [Dewan riuh]  

■1520 

Ini memberikan satu isyarat bahawa Majlis yang telah dilantik dalam Majlis 
Perundingan Gaji Negara ini adalah hanya sekadar membuat kajian. Syor boleh dibuat 
tetapi kuasa penentu masih lagi diberikan kepada mutlak untuk memastikan bahawa 
menteri boleh pada bila-bila dalam peraturan fasal 10 mengatakan membatalkan pelantikan 
Majlis dan juga boleh melantik sesiapa sahaja. Ini memberikan kita isyarat- Bunyi banyak 
sangat. Berilah saya peluang untuk bercakap. Dua minggu hendak bercakap ini. Sekurang-
kurangnya Yang Berhormat Sepang faham. Harap-harap berilah ruang ini untuk 
menyedarkan menteri bahawa pembaikan ini perlu dibuat segera sebelum pembentangan 
ini dilaksanakan kerana ini adalah rang undang-undang yang baru yang dinantikan oleh 
11.3 juta rakyat Malaysia yang dipelopori oleh lima juta manusia manusiawi yang miskin 
dalam keadaan yang cukup sengsara hidup mereka. 

Tuan Yang di-Pertua yang saya hormati. Apabila kita bicarakan soal seperti mana 
yang dikatakan agen yang dibenarkan oleh akta ini, baru-baru ini 45,000 orang pekerja 
India dimasukkan ke dalam negara kerana permintaan daripada peniaga-peniaga kedai 
mamak. Riuh rendah dewan dibuatnya. Baru-baru ini saya ada dialog bersama observer 
dengan Presiden Persatuan Peniaga-peniaga Mamak. Bicaranya jelas, ‘Kami telah 
peruntukkan RM2,000 pada setiap pekerja’. Saya tanya, pekerja RM2,000 ini kenapa tidak 
tawar kepada pekerja tempatan? Tidak memungkinkan atau dusta kalau pekerja tempatan 
ini menolak gaji RM2,000 tanpa syarat. Kalau syaratnya kerja 12 jam atau 16 jam, gaji 
RM650. Makannya kuah kari dan juga sayur. Ambil lauk ikan kena potong gaji. Kerjanya 
hampir 12 jam atau 16 jam. Ini satu perhambaan moden yang tidak boleh diizinkan duduk 
dalam negara ini dan saya amat kecewa kerana perkara ini berleluasa. Ini adalah benar bila 
kita bicara soal agen yang mengambil untung dan penindasan perhambaan moden yang 
dibuat terhadap rakyat ataupun terhadap mereka yang dinamakan manusia pekerja.  

Ini jelas pada kita bahawa rang undang-undang ini harus diikat kemas supaya 
tidak dicacatcelakan, diambil peluang atau ruang oleh mereka yang biadab terhadap 
perhambaan manusia moden. Saya menganggap bahawa rang undang-undang ini harus 
diberikan pulih cara tertib dan bijaksana. Kebijakan untuk memastikan bahawa kuasa 
seperti mana di Korea bila mana dikatakan gaji minimum telah diusul oleh Majlis, tiada 
bantahan daripada kerajaan ataupun kuasa gaji minimum ini disegerakan ataupun 
dilunaskan seperti mana di British dan juga di Amerika. Kongres dan juga Parlimen 
berkuasa untuk mengutus segerakan daripada kita mewacanakan dengan kadar retorik, 
rakyat tunggu bertahun-tahun.  

Tuan Yang di-Pertua, gaji minimum ini telah dilunaskan, diperjuangkan pada tahun 
1949 sampai ke hari ini. Amat malang sebagai contoh, gaji minimum keselamatan telah pun 
dipersetujui termasuklah yang saya dimaklumkan kalau benar gaji pekerja klinik pun juga 
telah pun dipersetujui tetapi implementasinya setakat ini amat mengecewakan. Kalau itu 
sekecilnya tidak termampu untuk kementerian melaksanakan tanggungjawab dengan 
berhemat inikan pula hendak berbicara soal seluruh rakyat wilayah yang bekerja dalam 
pelbagai sektor untuk meminimumkan gaji melepasi kadar miskin tegar dan memastikan 
rakyat pekerja di angkat martabat mereka dalam pembentukan gaji minimum untuk 
mengetepikan miskin tegar dan miskin dan memastikan seimbangan daripada barangan 
dan juga penghidupan itu diselaraskan dengan paksaan ataupun diwartakan. 

Saya mengambil ruang ini juga untuk memastikan bahawa dalam sejarah yang 
berlaku dalam negara bila mana kita lihat Tuan Yang di-Pertua, bila kita menyebut tentang 
beberapa penerimaan di atas undang-undang ini hendak diperkasakan atau dibuat, kita 
tidak terlepas daripada majikan ketiga. Sejumlah 277 majikan daripada agen ini akan 
dihalalkan dalam pembentukan yang telah pun dilunaskan dalam erti definisi sebenar rang 
undang-undang ini. Sejumlah 277 Tuan Yang di-Pertua, melibatkan hampir 5 juta pekerja 
yang dalam konteks mereka ini.  

 



49. Kelompok mana yang mewakili mereka ini? Oleh sebab itu sasaran utama mesti jelas, kuasa Menteri keterlaluan, kuasa Menteri kuasa pembatal, kuasa Menteri kuasa melantik... [Dewan riuh]. #1520. Ini memberikan satu isyarat bahawa Majlis yang telah dilantik dalam Majlis Perundingan Gaji Negara ini adalah hanya sekadar membuat kajian. Syor boleh dibuat tetapi kuasa penentu masih lagi diberikan kepada mutlak untuk memastikan bahawa menteri boleh pada bila-bila dalam peraturan fasal 10 mengatakan membatalkan pelantikan Majlis dan juga boleh melantik sesiapa sahaja. Ini memberikan kita isyarat- Bunyi banyak sangat. Berilah saya peluang untuk bercakap. Dua minggu hendak bercakap ini. Sekurang- kurangnya Yang Berhormat Sepang faham. Harap-harap berilah ruang ini untuk menyedarkan menteri bahawa pembaikan ini perlu dibuat segera sebelum pembentangan ini dilaksanakan kerana ini adalah rang undang-undang yang baru yang dinantikan oleh 11.3 juta rakyat Malaysia yang dipelopori oleh lima juta manusia manusiawi yang miskin dalam keadaan yang cukup sengsara hidup mereka. Tuan Yang di-Pertua yang saya hormati. Apabila kita bicarakan soal seperti mana yang dikatakan agen yang dibenarkan oleh akta ini, baru-baru ini 45,000 orang pekerja India dimasukkan ke dalam negara kerana permintaan daripada peniaga-peniaga kedai mamak. Riuh rendah dewan dibuatnya. Baru-baru ini saya ada dialog bersama observer dengan Presiden Persatuan Peniaga-peniaga Mamak. Bicaranya jelas, 'Kami telah peruntukkan RM2,000 pada setiap pekerja'. Saya tanya, pekerja RM2,000 ini kenapa tidak tawar kepada pekerja tempatan? Tidak memungkinkan atau dusta kalau pekerja tempatan ini menolak gaji RM2,000 tanpa syarat. Kalau syaratnya kerja 12 jam atau 16 jam, gaji RM650. Makannya kuah kari dan juga sayur. Ambil lauk ikan kena potong gaji. Kerjanya hampir 12 jam atau 16 jam. Ini satu perhambaan moden yang tidak boleh diizinkan duduk dalam negara ini dan saya amat kecewa kerana perkara ini berleluasa. Ini adalah benar bila kita bicara soal agen yang mengambil untung dan penindasan perhambaan moden yang dibuat terhadap rakyat ataupun terhadap mereka yang dinamakan manusia pekerja. Ini jelas pada kita bahawa rang undang-undang ini harus diikat kemas supaya tidak dicacatcelakan, diambil peluang atau ruang oleh mereka yang biadab terhadap perhambaan manusia moden. Saya menganggap bahawa rang undang-undang ini harus diberikan pulih cara tertib dan bijaksana. Kebijakan untuk memastikan bahawa kuasa seperti mana di Korea bila mana dikatakan gaji minimum telah diusul oleh Majlis, tiada bantahan daripada kerajaan ataupun kuasa gaji minimum ini disegerakan ataupun dilunaskan seperti mana di British dan juga di Amerika. Kongres dan juga Parlimen berkuasa untuk mengutus segerakan daripada kita mewacanakan dengan kadar retorik, rakyat tunggu bertahun-tahun. Tuan Yang di-Pertua, gaji minimum ini telah dilunaskan, diperjuangkan pada tahun 1949 sampai ke hari ini. Amat malang sebagai contoh, gaji minimum keselamatan telah pun dipersetujui termasuklah yang saya dimaklumkan kalau benar gaji pekerja klinik pun juga telah pun dipersetujui tetapi implementasinya setakat ini amat mengecewakan. Kalau itu sekecilnya tidak termampu untuk kementerian melaksanakan tanggungjawab dengan berhemat inikan pula hendak berbicara soal seluruh rakyat wilayah yang bekerja dalam pelbagai sektor untuk meminimumkan gaji melepasi kadar miskin tegar dan memastikan rakyat pekerja di angkat martabat mereka dalam pembentukan gaji minimum untuk mengetepikan miskin tegar dan miskin dan memastikan seimbangan daripada barangan dan juga penghidupan itu diselaraskan dengan paksaan ataupun diwartakan. Saya mengambil ruang ini juga untuk memastikan bahawa dalam sejarah yang berlaku dalam negara bila mana kita lihat Tuan Yang di-Pertua, bila kita menyebut tentang beberapa penerimaan di atas undang-undang ini hendak diperkasakan atau dibuat, kita tidak terlepas daripada majikan ketiga. Sejumlah 277 majikan daripada agen ini akan dihalalkan dalam pembentukan yang telah pun dilunaskan dalam erti definisi sebenar rang undang-undang ini. Sejumlah 277 Tuan Yang di-Pertua, melibatkan hampir 5 juta pekerja yang dalam konteks mereka ini.